title: Decizia (UE) 2017/1565 a Parlamentului European și a Consiliului din 13 septembrie 2017 privind acordarea unei asistențe macrofinanciare Republicii Moldova

text:
               20.9.2017

               RO

               Jurnalul Oficial al Uniunii Europene

               L 242/14

         DECIZIA (UE) 2017/1565 A PARLAMENTULUI EUROPEAN ȘI A CONSILIULUI
   din 13 septembrie 2017
   privind acordarea unei asistențe macrofinanciare Republicii Moldova
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 212 alineatul (2),
   având în vedere propunerea Comisiei Europene,
   după transmiterea proiectului de act legislativ către parlamentele naționale,
   hotărând în conformitate cu procedura legislativă ordinară (1),
   întrucât:

               (1)

               Relațiile dintre Uniunea Europeană (denumită în continuare „Uniunea”) și Republica Moldova continuă să se dezvolte în cadrul politicii europene de vecinătate (PEV) și al Parteneriatului estic. Republica Moldova a aderat la Parteneriatul estic în 2009, acțiune urmată de negocierea unui Acord de asociere între Uniune și Republica Moldova. Acest acord (2) (denumit în continuare „Acordul de asociere”), care include introducerea treptată a unei zone de liber schimb aprofundate și cuprinzătoare (DCFTA), a fost semnat la 27 iunie 2014 și a intrat în vigoare la 1 iulie 2016.

               (2)

               Economia Republicii Moldova a fost afectată considerabil de instabilitatea politică existentă în perioada dintre alegerile din noiembrie 2014 și ianuarie 2016, precum și de un scandal de fraudă bancară, de activitatea economică scăzută din regiune și de interdicțiile la importuri impuse de Rusia. Această situație a contribuit la apariția unei recesiuni, a unui deficit tot mai mare al balanței comerciale și a unei scăderi semnificative a rezervelor valutare în ultimul an.

               (3)

               În urma numirii la începutul anului 2016 a unui nou guvern și a unui nou guvernator al Băncii Naționale a Moldovei, autoritățile au dat dovadă de un angajament reînnoit de a avansa cu reformele politice necesare și de a găsi soluții la provocările legate de guvernanța țării în sectorul financiar și în domeniul gestionării finanțelor publice.

               (4)

               În sprijinul noii căi de reforme, a fost convenită o foaie de parcurs pentru reformele prioritare între Uniune și Republica Moldova în conformitate cu concluziile Consiliului Afaceri Externe din 15 februarie 2016. Republica Moldova a înregistrat progrese substanțiale în ceea ce privește punerea în aplicare a acestei foi de parcurs.

               (5)

               Într-un context de tranziție politică și de dificultăți economice, autoritățile din Republica Moldova și Fondul Monetar Internațional (FMI) au convenit, în iulie 2016, un program pe trei ani privind o facilitate extinsă de credit și un mecanism de finanțare extinsă (ECF/EFF) în cuantum de 178,7 milioane USD. Respectivul program a fost aprobat de Consiliul FMI la 7 noiembrie 2016. În cadrul acestui program convenit cu FMI, autoritățile din Republica Moldova trebuie să facă îmbunătățiri rapide ale guvernanței și supravegherii în sectorul financiar, să consolideze politicile pentru a asigura stabilitatea macroeconomică și financiară și să încurajeze o creștere durabilă și favorabilă incluziunii.

               (6)

               Având în vedere înrăutățirea situației și a perspectivelor economice, Republica Moldova a solicitat asistență macrofinanciară suplimentară din partea Uniunii în august 2015 și și-a reiterat cererea în martie 2016.

               (7)

               Alocarea orientativă din partea Uniunii pentru Republica Moldova în cadrul Instrumentului european de vecinătate (IEV) este de 610-746 de milioane EUR, inclusiv sprijin bugetar și asistență tehnică. Cu toate acestea, plățile aferente sprijinului bugetar din partea Uniunii au fost suspendate la începutul anului 2015, iar reluarea lor a fost condiționată de aprobarea unui nou program al FMI și de îndeplinirea tuturor condițiilor pentru sprijin bugetar.

               (8)

               Având în vedere că Republica Moldova este o țară care face obiectul PEV, ea ar trebui să fie considerată eligibilă pentru a beneficia de asistență macrofinanciară din partea Uniunii.

               (9)

               Asistența macrofinanciară din partea Uniunii ar trebui să fie un instrument financiar excepțional de sprijin necondiționat și fără o alocare specială pentru balanța de plăți, care vizează satisfacerea necesităților imediate de finanțare externă ale beneficiarului și ar trebui să stea la baza punerii în aplicare a unui program de politică care să conțină măsuri ferme imediate de ajustare și de reformă structurală, menite să îmbunătățească poziția pe termen scurt a balanței de plăți.

               (10)

               Având în vedere că în Republica Moldova există încă un deficit rezidual semnificativ de finanțare externă pentru balanța de plăți, în plus față de resursele furnizate de FMI și de alte instituții multilaterale, se consideră că asistența macrofinanciară pe care Uniunea ar urma să o furnizeze Republicii Moldova este un răspuns adecvat, în actualele circumstanțe excepționale, la solicitarea Republicii Moldova de sprijin pentru stabilizarea economică, alături de programul FMI. Asistența macrofinanciară din partea Uniunii ar sprijini stabilizarea economică și agenda reformelor structurale din Republica Moldova, completând resursele puse la dispoziție în cadrul acordului financiar cu FMI.

               (11)

               Asistența macrofinanciară din partea Uniunii ar trebui să aibă drept scop sprijinirea restabilirii unei situații de finanțare externă sustenabile pentru Republica Moldova, contribuind la o mai mare stabilitate politică și macroeconomică a țării, la consolidarea guvernanței economice și financiare, inclusiv la investigarea amănunțită și orientată spre rezultate a fraudelor bancare, la buna guvernanță energetică și la independența de factori politici a sistemului judiciar.

               (12)

               Asistența macrofinanciară din partea Uniunii ar trebui să meargă mână în mână cu executarea plăților aferente operațiunilor de sprijin bugetar în temeiul IEV.

               (13)

               Stabilirea cuantumului asistenței macrofinanciare din partea Uniunii se bazează pe o evaluare cantitativă completă a nevoilor de finanțare externă reziduale ale Republicii Moldova și ține cont de capacitatea acesteia de autofinanțare prin resurse proprii, în special de rezervele internaționale pe care le are la dispoziție. Asistența macrofinanciară din partea Uniunii ar trebui să completeze programele și resursele furnizate de FMI și de Banca Mondială. Stabilirea cuantumului asistenței ia în considerare, de asemenea, contribuțiile financiare preconizate din partea donatorilor multilaterali și necesitatea de a asigura o repartizare echitabilă a sarcinii între Uniune și alți donatori, precum și aplicarea anterioară a celorlalte instrumente de finanțare externă ale Uniunii în Republica Moldova și valoarea adăugată a implicării Uniunii în general.

               (14)

               Luând în considerare nevoile de finanțare externă reziduale ale Republicii Moldova, nivelul dezvoltării sale economice, măsurat în funcție de venitul și de rata sărăciei pe cap de locuitor, capacitatea sa de autofinanțare, în special rezervele internaționale de care dispune, și capacitatea sa de rambursare, stabilită pe baza unei analize de sustenabilitate a datoriei, o parte din asistență ar trebui furnizată sub formă de granturi.

               (15)

               Comisia ar trebui să garanteze faptul că asistența macrofinanciară din partea Uniunii este conformă, din punct de vedere juridic și al conținutului, cu principiile și obiectivele esențiale ale diferitelor domenii de acțiune externă, cu măsurile luate în domeniile respective și cu alte politici relevante ale Uniunii.

               (16)

               Asistența macrofinanciară din partea Uniunii ar trebui să sprijine politica externă a Uniunii față de Republica Moldova. Serviciile Comisiei și Serviciul European de Acțiune Externă (SEAE) ar trebui să lucreze în strânsă colaborare pe parcursul operațiunii de asistență macrofinanciară pentru a coordona și a asigura coerența acțiunilor de politică externă ale Uniunii.

               (17)

               Asistența macrofinanciară din partea Uniunii ar trebui să susțină angajamentul Republicii Moldova față de valorile pe care le are în comun cu Uniunea, printre care democrația, statul de drept, buna guvernanță, un corp al funcționarilor publici responsabil, transparent și bazat pe merit, un sistem judiciar independent, respectarea drepturilor omului, libertatea, independența și pluralismul mass-mediei, dezvoltarea durabilă și reducerea sărăciei, precum și angajamentul său față de principiile privind schimburile comerciale deschise, echitabile și bazate pe norme.

               (18)

               O condiție prealabilă pentru acordarea asistenței macrofinanciare din partea Uniunii și pentru plata fiecăreia dintre cele trei tranșe ar trebui să fie ca Republica Moldova să respecte mecanismele democratice reale – printre care un sistem parlamentar pluripartit – și statul de drept și să garanteze respectarea drepturilor omului. În plus, obiectivele specifice ale asistenței macrofinanciare din partea Uniunii ar trebui să consolideze eficiența, transparența și responsabilitatea sistemelor de gestionare a finanțelor publice, să asigure combaterea efectivă a corupției și a spălării banilor, să consolideze guvernanța și supravegherea sectorului financiar și bancar în Republica Moldova, să îmbunătățească guvernanța sectorului energetic și să promoveze reformele structurale având ca scop sprijinirea creșterii economice durabile și favorabile incluziunii, crearea de locuri de muncă, un bun climat de afaceri și consolidarea bugetară. Asistența macrofinanciară din partea Uniunii acordată Republicii Moldova ar trebui, de asemenea, să includă măsuri care să sprijine punerea în aplicare a Acordului de asociere, inclusiv DCFTA. Pentru a garanta faptul că aceste obiective specifice pot fi evaluate în mod adecvat, este necesar ca ele să fie formulate într-un mod verificabil și măsurabil. Atât îndeplinirea condiției prealabile, cât și realizarea obiectivelor respective ar trebui monitorizate periodic de către Comisie și SEAE. În cazul în care condiția prealabilă și obiectivele nu sunt îndeplinite sau în cazul în care obiectivele și principiile prevăzute de Acordul de asociere sunt, în general, ignorate, Comisia ar trebui să suspende temporar sau să anuleze plata asistenței macrofinanciare din partea Uniunii.

               (19)

               Pentru a se asigura că interesele financiare ale Uniunii în legătură cu asistența macrofinanciară din partea Uniunii sunt protejate în mod eficient, Republica Moldova ar trebui să pună în aplicare măsuri corespunzătoare privind prevenirea și combaterea fraudei, a corupției și a oricăror alte nereguli legate de această asistență. Republica Moldova ar trebui să informeze în mod periodic Comisia cu privire la punerea în aplicare a asistenței macrofinanciare, comunicând, în acest context, toate informațiile relevante și garantând respectarea deplină a normelor financiare ale Uniunii. În plus, ar trebui să se adopte dispoziții care să prevadă efectuarea de verificări de către Comisie și de audituri de către Curtea de Conturi Europeană.

               (20)

               Punerea la dispoziție a asistenței macrofinanciare din partea Uniunii nu aduce atingere competențelor Parlamentului European și ale Consiliului (în calitate de autoritate bugetară).

               (21)

               Cuantumul asistenței macrofinanciare acordate sub formă de granturi și cuantumurile provizioanelor necesare pentru asistența macrofinanciară acordată sub formă de împrumuturi ar trebui să corespundă creditelor bugetare prevăzute în cadrul financiar multianual.

               (22)

               Asistența macrofinanciară din partea Uniunii ar trebui gestionată de către Comisie. Pentru a garanta că Parlamentul European și Consiliul pot să urmărească punerea în aplicare a prezentei decizii, Comisia ar trebui să le informeze periodic cu privire la evoluțiile legate de asistență și să le furnizeze documentele relevante.

               (23)

               În vederea asigurării unor condiții uniforme pentru punerea în aplicare a prezentei decizii, ar trebui conferite competențe de executare Comisiei. Respectivele competențe ar trebui exercitate în conformitate cu Regulamentul (UE) nr. 182/2011 al Parlamentului European și al Consiliului (3).

               (24)

               Asistența macrofinanciară din partea Uniunii ar trebui să facă obiectul unor condiții ce urmează a fi consemnate într-un memorandum de înțelegere. Astfel de condiții ar trebui să fie legate de plata fiecăreia dintre cele trei tranșe. Pentru a se asigura condiții de punere în aplicare uniforme și din motive de eficiență, Comisia ar trebui să fie abilitată să negocieze astfel de condiții cu autoritățile din Republica Moldova, sub supravegherea comitetului reprezentanților statelor membre, în conformitate cu Regulamentul (UE) nr. 182/2011. În conformitate cu regulamentul respectiv, procedura de consultare ar trebui să se aplice, ca regulă generală, tuturor cazurilor care nu sunt prevăzute în regulamentul respectiv. Având în vedere impactul potențial important al asistenței de peste 90 de milioane EUR, este adecvat să se utilizeze procedura de examinare pentru operațiunile care depășesc acest prag. Luând în considerare cuantumul asistenței macrofinanciare din partea Uniunii acordate Republicii Moldova, pentru adoptarea memorandumului de înțelegere și pentru orice reducere, suspendare sau anulare a asistenței ar trebui să se aplice procedura de examinare,

         ADOPTĂ PREZENTA DECIZIE:
   Articolul 1
   (1)   Uniunea pune la dispoziția Republicii Moldova asistență macrofinanciară cu un cuantum maxim de 100 de milioane EUR (denumită în continuare „asistența macrofinanciară din partea Uniunii”), cu scopul de a sprijini stabilizarea economică a Republicii Moldova și o agendă consistentă de reforme. Din cuantumul maxim menționat, cel mult 60 de milioane EUR se furnizează sub formă de împrumuturi și cel mult 40 de milioane EUR sub formă de granturi. Punerea la dispoziție a asistenței macrofinanciare din partea Uniunii este condiționată de aprobarea de către Parlamentul European și de către Consiliu a bugetului Uniunii pentru anul relevant. Asistența va contribui la acoperirea nevoilor Republicii Moldova legate de balanța de plăți, astfel cum au fost identificate în programul FMI.
   (2)   Pentru a finanța componenta de împrumut a asistenței macrofinanciare a Uniunii, Comisia este împuternicită, în numele Uniunii, să împrumute fondurile necesare de pe piețele de capital sau de la instituții financiare și să le împrumute mai departe Republicii Moldova. Împrumuturile au o scadență medie de maximum 15 ani.
   (3)   Punerea la dispoziție a asistenței macrofinanciare din partea Uniunii este gestionată de Comisie, în conformitate cu acordurile sau înțelegerile încheiate între FMI și Republica Moldova și cu principiile și obiectivele-cheie ale reformelor economice stabilite în Acordul de asociere UE-Moldova, inclusiv DCFTA, convenit în cadrul PEV.
   Comisia informează periodic Parlamentul European și Consiliul în legătură cu evoluția asistenței macrofinanciare din partea Uniunii, inclusiv în legătură cu plățile din aceasta, și furnizează acestor instituții documentele relevante în timp util.
   (4)   Asistența macrofinanciară din partea Uniunii se acordă pentru o perioadă de doi ani și jumătate începând cu prima zi de la intrarea în vigoare a memorandumului de înțelegere menționat la articolul 3 alineatul (1).
   (5)   În cazul în care nevoile de finanțare ale Republicii Moldova se reduc în mod semnificativ în perioada de plată a asistenței macrofinanciare din partea Uniunii comparativ cu proiecțiile inițiale, Comisia, hotărând în conformitate cu procedura de examinare menționată la articolul 7 alineatul (2), reduce cuantumul asistenței, o suspendă sau o anulează.
   Articolul 2
   (1)   O condiție prealabilă pentru acordarea asistenței macrofinanciare din partea Uniunii este ca Republica Moldova să respecte mecanismele democratice reale – printre care un sistem parlamentar pluripartit – și statul de drept și să garanteze respectarea drepturilor omului.
   (2)   Comisia și SEAE monitorizează îndeplinirea condiției prealabile stabilite la alineatul (1) pe parcursul întregului ciclu de viață al asistenței macrofinanciare din partea Uniunii.
   (3)   Alineatele (1) și (2) de la prezentul articol se aplică în conformitate cu Decizia 2010/427/UE a Consiliului (4).
   Articolul 3
   (1)   Comisia, în conformitate cu procedura de examinare menționată la articolul 7 alineatul (2), convine cu autoritățile din Republica Moldova asupra unor condiții financiare și de politică economică clar definite, axate pe reforme structurale și pe finanțe publice solide, în funcție de care urmează să fie acordată asistența macrofinanciară din partea Uniunii și care urmează să fie stabilite într-un memorandum de înțelegere (denumit în continuare „memorandumul de înțelegere”), care cuprinde un calendar pentru îndeplinirea condițiilor respective. Condițiile financiare și de politică economică prevăzute în memorandumul de înțelegere sunt coerente cu acordurile sau înțelegerile menționate la articolul 1 alineatul (3), inclusiv cu programele de reformă structurală și de ajustare macroeconomică implementate de Republica Moldova cu sprijinul FMI.
   (2)   Condițiile menționate la alineatul (1) vizează, în special, creșterea eficienței, a transparenței și a responsabilității sistemelor de gestionare a finanțelor publice din Republica Moldova, inclusiv în ceea ce privește utilizarea asistenței macrofinanciare din partea Uniunii. Progresele înregistrate cu privire la deschiderea reciprocă a piețelor, dezvoltarea schimburilor comerciale echitabile și bazate pe norme, precum și alte priorități în contextul politicii externe a Uniunii sunt, și ele, luate în considerare în mod corespunzător în momentul elaborării măsurilor de politică. Progresele înregistrate pentru realizarea obiectivelor respective sunt monitorizate periodic de către Comisie.
   (3)   Condițiile financiare detaliate ale asistenței macrofinanciare din partea Uniunii se stabilesc într-un acord de împrumut și într-un acord de grant care urmează a fi încheiate între Comisie și autoritățile din Republica Moldova.
   (4)   Comisia verifică periodic îndeplinirea în continuare a condițiilor menționate la articolul 4 alineatul (3), inclusiv conformitatea politicilor economice ale Republicii Moldova cu obiectivele asistenței macrofinanciare din partea Uniunii. În cadrul acestor verificări, Comisia acționează în strânsă coordonare cu FMI și Banca Mondială și, dacă este necesar, cu Parlamentul European și Consiliul.
   Articolul 4
   (1)   Sub rezerva condițiilor menționate la alineatul (3), asistența macrofinanciară din partea Uniunii este pusă la dispoziție de către Comisie în trei tranșe, fiecare tranșă conținând o componentă de împrumut și una de grant. Mărimea fiecărei tranșe este stabilită în memorandumul de înțelegere.
   (2)   Cuantumurile asistenței macrofinanciare din partea Uniunii oferite sub formă de împrumuturi sunt furnizate, dacă este cazul, în conformitate cu Regulamentul (CE, Euratom) nr. 480/2009 al Consiliului (5).
   (3)   Comisia decide punerea la dispoziție a tranșelor cu condiția îndeplinirii tuturor condițiilor următoare:

               (a)

               condiția prealabilă prevăzută la articolul 2;

               (b)

               o implementare continuă și satisfăcătoare a unui program de politică ce conține măsuri ferme de ajustare și de reformă structurală, sprijinite de un mecanism de creditare al FMI fără caracter prudențial; și

               (c)

               implementarea satisfăcătoare a condițiilor financiare și de politică economică convenite în memorandumul de înțelegere.

         (4)   Eliberarea celei de a doua tranșe nu are loc, în principiu, mai devreme de trei luni de la punerea la dispoziție a primei tranșe. Eliberarea celei de a treia tranșe nu are loc, în principiu, mai devreme de trei luni de la punerea la dispoziție a celei de a doua tranșe.
   (5)   În cazul în care condițiile de la alineatul (3) nu sunt îndeplinite, Comisia suspendă temporar sau anulează plata asistenței macrofinanciare din partea Uniunii. În astfel de cazuri, Comisia informează Parlamentul European și Consiliul cu privire la motivele respectivei suspendări sau anulări.
   (6)   Asistența macrofinanciară din partea Uniunii este vărsată Băncii Naționale a Republicii Moldova. Sub rezerva dispozițiilor stabilite în memorandumul de înțelegere, inclusiv a confirmării nevoilor reziduale de finanțare bugetară, fondurile Uniunii pot fi transferate Ministerului de Finanțe al Republicii Moldova în calitate de beneficiar final.
   Articolul 5
   (1)   Operațiunile de contractare și de acordare a împrumutului legate de componenta de împrumut a asistenței macrofinanciare din partea Uniunii se efectuează în euro, utilizând aceeași dată a valutei, și nu implică, pentru Uniune, transformarea scadenței și nici expunerea acesteia la riscuri legate de cursul de schimb sau de rata dobânzii sau la vreun alt tip de risc comercial.
   (2)   În cazul în care condițiile permit acest lucru și la solicitarea Republicii Moldova, Comisia poate lua măsurile necesare pentru a asigura includerea în termenii și condițiile de acordare a împrumutului a unei clauze de rambursare anticipată, precum și corelarea acestei clauze cu o clauză corespondentă în termenii și condițiile operațiunilor de contractare a împrumutului.
   (3)   Dacă circumstanțele permit îmbunătățirea ratei dobânzii împrumutului și dacă Republica Moldova solicită acest lucru, Comisia poate decide refinanțarea integrală sau parțială a împrumuturilor sale contractate inițiale sau poate restructura condițiile financiare aferente. Operațiunile de refinanțare sau restructurare se efectuează în conformitate cu alineatele (1) și (4) și nu au ca efect prelungirea termenului de scadență al împrumuturilor contractate în cauză sau majorarea cuantumului capitalului restant la data refinanțării sau restructurării.
   (4)   Toate costurile înregistrate de Uniune în legătură cu operațiunile de contractare și de acordare a împrumutului prevăzute în prezenta decizie vor fi suportate de Republica Moldova.
   (5)   Comisia informează Parlamentul European și Consiliul cu privire la evoluția operațiunilor menționate la alineatele (2) și (3).
   Articolul 6
   (1)   Asistența macrofinanciară din partea Uniunii este pusă în aplicare în conformitate cu Regulamentul (UE, Euratom) nr. 966/2012 al Parlamentului European și al Consiliului (6) și cu Regulamentul delegat (UE) nr. 1268/2012 al Comisiei (7).
   (2)   Punerea în aplicare a asistenței macrofinanciare din partea Uniunii face obiectul unei gestiuni directe.
   (3)   Acordul de împrumut și acordul de grant care urmează a fi convenite cu autoritățile din Republica Moldova conțin dispoziții care:

               (a)

               asigură faptul că Republica Moldova verifică periodic dacă finanțarea acordată din bugetul Uniunii a fost utilizată în mod corect, adoptă măsurile corespunzătoare de prevenire a neregulilor și a fraudei și, atunci când este necesar, deschide acțiuni în justiție pentru recuperarea oricăror fonduri furnizate în temeiul prezentei decizii care au fost deturnate;

               (b)

               asigură protecția intereselor financiare ale Uniunii, prevăzând îndeosebi măsuri specifice pentru prevenirea și combaterea fraudei, a corupției și a oricăror alte nereguli care afectează asistența macrofinanciară din partea Uniunii, în conformitate cu Regulamentul (CE, Euratom) nr. 2988/95 al Consiliului (8), cu Regulamentul (Euratom, CE) nr. 2185/96 al Consiliului (9) și cu Regulamentul (UE, Euratom) nr. 883/2013 al Parlamentului European și al Consiliului (10);

               (c)

               autorizează în mod expres Comisia, inclusiv Oficiul European de Luptă Antifraudă, sau reprezentanții acesteia să efectueze verificări, inclusiv verificări și inspecții la fața locului;

               (d)

               autorizează în mod expres Comisia și Curtea de Conturi să efectueze audituri atât în timpul, cât și după perioada de disponibilitate a asistenței macrofinanciare din partea Uniunii, inclusiv audituri ale documentelor și audituri la fața locului, cum ar fi evaluările operaționale;

               (e)

               asigură faptul că Uniunea are dreptul la rambursarea anticipată a împrumutului și/sau la rambursarea integrală a grantului atunci când s-a stabilit că, în ceea ce privește gestionarea asistenței macrofinanciare din partea Uniunii, Republica Moldova s-a angajat într-un act de fraudă sau corupție sau într-o altă activitate ilegală care prejudiciază interesele financiare ale Uniunii.

         (4)   Înainte de punerea în aplicare a asistenței macrofinanciare din partea Uniunii, Comisia evaluează, prin intermediul unei evaluări operaționale, soliditatea mecanismelor financiare ale Republicii Moldova, procedurile administrative și mecanismele interne și externe de control care sunt relevante pentru această asistență.
   Articolul 7
   (1)   Comisia este asistată de un comitet. Comitetul respectiv este un comitet în înțelesul Regulamentului (UE) nr. 182/2011.
   (2)   Atunci când se face trimitere la prezentul alineat, se aplică articolul 5 din Regulamentul (UE) nr. 182/2011.
   Articolul 8
   (1)   Până la data de 30 iunie a fiecărui an, Comisia înaintează Parlamentului European și Consiliului un raport privind punerea în aplicare a prezentei decizii în anul anterior, inclusiv o evaluare a punerii în aplicare. Raportul:

               (a)

               examinează progresele înregistrate în punerea în aplicare a asistenței macrofinanciare din partea Uniunii;

               (b)

               evaluează situația și perspectivele economice ale Republicii Moldova, precum și progresele înregistrate în punerea în aplicare a măsurilor de politică menționate la articolul 3 alineatul (1);

               (c)

               indică legătura dintre condițiile de politică economică prevăzute în memorandumul de înțelegere, performanțele economice și bugetare ale Republicii Moldova la acea dată și deciziile Comisiei de a pune la dispoziție tranșele asistenței macrofinanciare din partea Uniunii.

         (2)   În cel mult doi ani de la expirarea perioadei de disponibilitate menționate la articolul 1 alineatul (4), Comisia prezintă Parlamentului European și Consiliului un raport de evaluare ex post, care evaluează rezultatele și eficiența asistenței macrofinanciare din partea Uniunii deja acordate și măsura în care aceasta a contribuit la obiectivele asistenței.
   Articolul 9
   Prezenta decizie intră în vigoare în a treia zi de la data publicării în Jurnalul Oficial al Uniunii Europene.

      Adoptată la Strasbourg, 13 septembrie 2017.

            Pentru Parlamentul European

            Președintele

         A. TAJANI

            Pentru Consiliu

            Președintele

         M. MAASIKAS

      (1)  Poziția Parlamentului European din 4 iulie 2017 (nepublicată încă în Jurnalul Oficial) și Decizia Consiliului din 17 iulie 2017.

      (2)  Acord de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte (JO L 260, 30.8.2014, p. 4).

      (3)  Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (JO L 55, 28.2.2011, p. 13).

      (4)  Decizia 2010/427/UE a Consiliului din 26 iulie 2010 privind organizarea și funcționarea Serviciului European de Acțiune Externă (JO L 201, 3.8.2010, p. 30).

      (5)  Regulamentul (CE, Euratom) nr. 480/2009 al Consiliului din 25 mai 2009 privind constituirea Fondului de garantare pentru acțiuni externe (JO L 145, 10.6.2009, p. 10).

      (6)  Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (JO L 298, 26.10.2012, p. 1).

      (7)  Regulamentul delegat (UE) nr. 1268/2012 al Comisiei din 29 octombrie 2012 privind normele de aplicare a Regulamentului (UE, Euratom) nr. 966/2012 al Parlamentului European și al Consiliului privind normele financiare aplicabile bugetului general al Uniunii (JO L 362, 31.12.2012, p. 1).

      (8)  Regulamentul (CE, Euratom) nr. 2988/95 al Consiliului din 18 decembrie 1995 privind protecția intereselor financiare ale Comunităților Europene (JO L 312, 23.12.1995, p. 1).

      (9)  Regulamentul (Euratom, CE) nr. 2185/96 al Consiliului din 11 noiembrie 1996 privind controalele și inspecțiile la fața locului efectuate de Comisie în scopul protejării intereselor financiare ale Comunităților Europene împotriva fraudei și a altor abateri (JO L 292, 15.11.1996, p. 2).

      (10)  Regulamentul (UE, Euratom) nr. 883/2013 al Parlamentului European și al Consiliului din 11 septembrie 2013 privind investigațiile efectuate de Oficiul European de Luptă Antifraudă (OLAF) și de abrogare a Regulamentului (CE) nr. 1073/1999 al Parlamentului European și al Consiliului și a Regulamentului (Euratom) nr. 1074/1999 al Consiliului (JO L 248, 18.9.2013, p. 1).

      Declarație comună a Parlamentului European, a Consiliului și a Comisiei
      Având în vedere inițiativele legate de modificările aduse sistemului electoral din Republica Moldova, Parlamentul European, Consiliul și Comisia subliniază că o condiție prealabilă pentru acordarea asistenței macrofinanciare este ca țara beneficiară să respecte mecanismele democratice reale, printre care un sistem parlamentar pluripartit, și statul de drept, și să garanteze respectarea drepturilor omului. Comisia și Serviciul European de Acțiune Externă monitorizează îndeplinirea acestei condiții prealabile pe parcursul întregului ciclu de viață al asistenței macrofinanciare din partea Uniunii și, astfel, vor acorda atenție maximă luării în considerare a recomandărilor formulate de partenerii internaționali relevanți (în special Comisia de la Veneția și OSCE/ODIHR) de către autoritățile din Republica Moldova.


title: Decizia Consiliului din 27 mai 2004 privind evenimentul „Capitala europeană a culturii” pentru anul 2007

text:
Anunţ juridic important

|

32004D0654

Official Journal L 299 , 24/09/2004 P. 0019 - 0019 Official Journal L 142 , 30/05/2006 P. 0272 - 0272

		20040527Decizia Consiliuluidin 27 mai 2004privind evenimentul "Capitala europeană a culturii" pentru anul 2007(2004/654/CE)CONSILIUL UNIUNII EUROPENE,având în vedere Tratatul de instituire a Comunității Europene,având în vedere Decizia nr. 1419/1999/CE a Parlamentului European și a Consiliului din 25 mai 1999 de stabilire a unei acțiuni comunitare în favoarea evenimentului "Capitala europeană a culturii" pentru perioada 2005-2019 [1] și, în special, articolele 2 alineatul (3) și 4 ale acesteia,având în vedere raportul juriului din aprilie 2004 prezentat Comisiei, Parlamentului European și Consiliului în conformitate cu articolul 2 alineatul (2) din Decizia nr. 1419/1999/CE,având în vedere recomandarea Comisiei din 30 aprilie 2004,DECIDE:Articolul 1Luxemburg este desemnat "Capitală europeană a culturii 2007" în conformitate cu articolul 2 alineatul (1) din Decizia nr. 1419/1999/CE.Articolul 2Sibiu este desemnat "Capitală europeană a culturii 2007" în conformitate cu articolul 4 din Decizia nr. 1419/1999/CE.Articolul 3Cele două orașe desemnate iau măsurile necesare pentru a asigura punerea efectivă în aplicare a articolelor 1 și 5 din Decizia nr. 1419/1999/CE.Adoptată la Bruxelles, 27 mai 2004.Pentru ComisiePreședinteleJ. O'Donoghue[1] JO L 166, 1.7.1999, p. 1.--------------------------------------------------


title: 2012/475/UE: Decizia Băncii Centrale Europene din 2 august 2012 de abrogare a Deciziei BCE/2011/25 privind măsuri suplimentare temporare legate de operațiunile de refinanțare din Eurosistem și eligibilitatea colateralului (BCE/2012/17)

text:
               15.8.2012

               RO

               Jurnalul Oficial al Uniunii Europene

               L 218/19

         DECIZIA BĂNCII CENTRALE EUROPENE
   din 2 august 2012
   de abrogare a Deciziei BCE/2011/25 privind măsuri suplimentare temporare legate de operațiunile de refinanțare din Eurosistem și eligibilitatea colateralului
   (BCE/2012/17)
   (2012/475/UE)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul privind funcționarea Uniunii Europene, în special articolul 127 alineatul (2) prima liniuță,
   având în vedere Statutul Sistemului European al Băncilor Centrale și al Băncii Centrale Europene, în special articolul 3.1 prima liniuță, articolele 12.1 și 18, precum și articolul 34.1 a doua liniuță,
   întrucât:

               (1)

               Decizia BCE/2011/25 din 14 decembrie 2011 privind măsuri suplimentare temporare legate de operațiunile de refinanțare din Eurosistem și eligibilitatea colateralului (1) ar trebui înlocuită cu Orientarea BCE/2012/18 din 2 august 2012 privind măsuri suplimentare temporare legate de operațiunile de refinanțare din Eurosistem și eligibilitatea colateralului și de modificare a Orientării BCE/2007/9 (2) pentru a permite băncilor centrale naționale să pună în aplicare măsurile suplimentare pentru intensificarea susținerii creditării în cadrul normativ sau contractual aplicabil contrapartidelor acestora.

               (2)

               Decizia BCE/2011/25 ar trebui abrogată,

         ADOPTĂ PREZENTA DECIZIE:
   Articolul 1
   Abrogarea Deciziei BCE/2011/25
   (1)   Decizia BCE/2011/25 se abrogă începând cu 14 septembrie 2012.
   (2)   Trimiterile la decizia abrogată se interpretează ca trimiteri la Orientarea BCE/2012/18.
   Articolul 2
   Intrarea în vigoare
   Prezenta decizie intră în vigoare în a doua zi de la data adoptării.

      Adoptată la Frankfurt pe Main, 2 august 2012.

            Președintele BCE

         Mario DRAGHI

      (1)  JO L 341, 22.12.2011, p. 65.

      (2)  A se vedea pagina 20 din prezentul Jurnal Oficial.


title: 2012/387/UE: Decizia Consiliului din 16 iulie 2012 de prelungire a perioadei de aplicare a măsurilor corespunzătoare prevăzute în Decizia 2011/492/UE de încheiere a consultărilor cu Republica Guineea-Bissau în temeiul articolului 96 din Acordul de parteneriat ACP-CE și de modificare a respectivei decizii

text:
               17.7.2012

               RO

               Jurnalul Oficial al Uniunii Europene

               L 187/1

         DECIZIA CONSILIULUI
   din 16 iulie 2012
   de prelungire a perioadei de aplicare a măsurilor corespunzătoare prevăzute în Decizia 2011/492/UE de încheiere a consultărilor cu Republica Guineea-Bissau în temeiul articolului 96 din Acordul de parteneriat ACP-CE și de modificare a respectivei decizii
   (2012/387/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   Având în vedere Acordul de parteneriat între membrii grupului de state din Africa, zona Caraibilor și Pacific, pe de o parte, și Comunitatea Europeană și statele sale membre, pe de altă parte, semnat la Cotonou la 23 iunie 2000 (1), astfel cum a fost modificat la Ouagadougou, Burkina Faso, la 22 iunie 2010 (2) (denumit în continuare „Acordul de parteneriat ACP-CE ”), în special articolul 96,
   având în vedere acordul intern între reprezentanții guvernelor statelor membre, reuniți în cadrul Consiliului, cu privire la măsurile care trebuie adoptate și procedurile care trebuie respectate pentru punerea în aplicare a Acordului de parteneriat ACP-CE (3), în special articolul 3,
   având în vedere propunerea Comisiei Europene,
   întrucât:

               (1)

               Prin Decizia 2011/492/UE (4), s-au încheiat consultările cu Republica Guineea-Bissau în temeiul articolului 96 din Acordului de parteneriat ACP-CE și au fost adoptate măsurile corespunzătoare, astfel cum se menționează în anexa la decizia respectivă.

               (2)

               La momentul începerii campaniei electorale pentru cel de-al doilea tur de scutin din cadrul alegerilor prezidențiale în urma decesului în luna ianuarie a președintelui Bacai Sanhá, la 12 aprilie 2012 a avut loc o lovitură militară de stat.

               (3)

               Elementele esențiale menționate la articolul 9 din Acordul de parteneriat ACP-CE continuă să fie încălcate și condițiile actuale din Republica Guineea-Bissau s-au deteriorat în mod semnificativ și nu asigură respectarea drepturilor omului, a principiilor democratice și a statului de drept.

               (4)

               Decizia 2011/492/UE ar trebui, prin urmare, să fie modificată în sensul prelungirii perioadei de aplicare a măsurilor corespunzătoare,

         ADOPTĂ PREZENTA DECIZIE:
   Articolul 1
   Durata de valabilitate a Deciziei 2011/492/UE se prelungește cu 12 luni. În acest sens, la articolul 3 al doilea paragraf din Decizia 2011/492/UE, data „19 iulie 2012” se înlocuiește cu „19 iulie 2013”.
   Articolul 2
   Scrisoarea din anexa la prezenta decizie se comunică autorităților din Republica Guineea-Bissau.
   Articolul 3
   Prezenta decizie intră în vigoare la data adoptării.

      Adoptată la Bruxelles, 16 iulie 2012.

            Pentru Consiliu

            Președintele

         S. ALETRARIS

      (1)  JO L 317, 15.12.2000, p. 3.

      (2)  Acord de modificare pentru a doua oară a Acordului de parteneriat între membrii grupului statelor din Africa, zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000, astfel cum a fost modificat pentru prima dată la Luxemburg la 25 iunie 2005 (JO L 287, 4.11.2010, p. 3.).

      (3)  JO 317, 15.12.2000, p. 376.

      (4)  JO L 203, 6.8.2011, p. 2.

      ANEXĂ
      În urma consultărilor care au avut loc la Bruxelles la 29 martie 2011 în temeiul articolului 96 din Acordul de parteneriat ACP-UE, Uniunea Europeană a hotărât, la 18 iulie 2011, prin Decizia 2011/492/UE a Consiliului, să adopte măsuri corespunzătoare, inclusiv o serie de angajamente reciproce pentru reluarea treptată a cooperării cu Uniunea Europeană.
      La douăsprezece luni de la adoptarea deciziei menționate, Uniunea Europeană consideră că nu s-au înregistrat progrese semnificative și că situația a fost agravată de lovitura militară de stat din 12 aprilie 2012. Prin urmare, hotărăște să prelungească cu 12 luni perioada de aplicare a Deciziei 2011/492/UE, până la 19 iulie 2013.
      Uniunea Europeană reamintește Concluziile Consiliului cu privire la Republica Guineea-Bissau adoptate la 23 aprilie 2012, subliniază încă o dată importanța pe care o acordă cooperării viitoare cu Republica Guineea-Bissau și confirmă dorința sa de a fi alături de Republica Guineea-Bissau, în temeiul Rezoluției 2048 (2012) a Consiliului de securitate al ONU din 18 mai 2012, în procesul de reinstaurare a ordinii constituționale și către o situație în care să fie posibilă reluarea pe deplin a cooperării.
      Uniunea Europeană susține eforturile concertate ale partenerilor internaționali în vederea reinstaurării stabilității, democrației și respectării drepturilor omului în Republica Guineea-Bissau.

         Cu deosebită considerație,

               Pentru Consiliu

               Președintele

            C. ASHTON

               Pentru Comisie

               Comisar

            A. PIEBALGS


title: Decizia (UE) 2016/243 a Consiliului din 12 februarie 2016 de semnare, în numele Uniunii Europene, a Acordului sub forma unui schimb de scrisori între Uniunea Europeană și Republica Populară Chineză, în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994, referitor la modificarea concesiilor din lista de angajamente a Republicii Croația în cadrul procesului său de aderare la Uniunea Europeană

text:
               20.2.2016

               RO

               Jurnalul Oficial al Uniunii Europene

               L 45/12

         DECIZIA (UE) 2016/243 A CONSILIULUI
   din 12 februarie 2016
   de semnare, în numele Uniunii Europene, a Acordului sub forma unui schimb de scrisori între Uniunea Europeană și Republica Populară Chineză, în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994, referitor la modificarea concesiilor din lista de angajamente a Republicii Croația în cadrul procesului său de aderare la Uniunea Europeană
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               La 15 iulie 2013, Consiliul a autorizat Comisia să deschidă negocieri cu anumite alte state membre ale Organizației Mondiale a Comerțului în temeiul articolului XXIV alineatul (6) din Acordul General pentru Tarife și Comerț (GATT) 1994 în cadrul procesului de aderare la Uniunea Europeană a Republicii Croația.

               (2)

               Negocierile au fost conduse de Comisie în cadrul stabilit de directivele de negociere adoptate de Consiliu.

               (3)

               Respectivele negocieri s-au încheiat și, la 7 octombrie 2015, a fost parafat un acord sub forma unui schimb de scrisori între Uniunea Europeană și Republica Populară Chineză, în temeiul articolului XXIV alineatul (6) și al articolului XXVIII din GATT 1994, referitor la modificarea concesiilor din lista de angajamente a Republicii Croația în cadrul procesului său de aderare la Uniunea Europeană.

               (4)

               Acordul ar trebui să fie semnat,

         ADOPTĂ PREZENTA DECIZIE:
   Articolul 1
   Este autorizată semnarea, în numele Uniunii, a Acordului sub forma unui schimb de scrisori între Uniunea Europeană și Republica Populară Chineză, în temeiul articolului XXIV alineatul (6) și al articolului XXVIII din GATT 1994, referitor la modificarea concesiilor din lista de angajamente a Republicii Croația în cadrul procesului său de aderare la Uniunea Europeană, sub rezerva încheierii acordului respectiv (1).
   Articolul 2
   Președintele Consiliului este autorizat să desemneze persoana împuternicită (persoanele împuternicite) să semneze acordul în numele Uniunii.
   Articolul 3
   Prezenta decizie intră în vigoare la data adoptării.

      Adoptată la Bruxelles, 12 februarie 2016.

            Pentru Consiliu

            Președintele

         J.R.V.A. DIJSSELBLOEM

      (1)  Textul acordului se va publica împreună cu decizia de încheiere.


title: Decizia Consiliului din 3 martie 2005 privind semnarea Acordului dintre Comunitatea Europeană și Republica Albania privind readmisia persoanelor cu ședere ilegală

text:
Anunţ juridic important

|

32005D0371

Jurnalul Oficial L 124 , 17/05/2005 p. 0021 - 0021 Jurnalul Oficial L 164 , 16/06/2006 p. 0020 - 0020

		20050303Decizia Consiliuluidin 3 martie 2005privind semnarea Acordului dintre Comunitatea Europeană și Republica Albania privind readmisia persoanelor cu ședere ilegală(2005/371/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 63 alineatul (3) litera (b), coroborat cu articolul 300 alineatul (2) primul paragraf a doua teză,având în vedere propunerea Comisiei,întrucât:(1) Prin decizia sa din 28 noiembrie 2002, Consiliul a autorizat Comisia să negocieze un acord între Comunitatea Europeană și Republica Albania privind readmisia persoanelor cu ședere ilegală.(2) Negocierile pentru semnarea acordului au avut loc la 15 și 16 mai, 18 septembrie și 5 noiembrie 2003.(3) Sub rezerva încheierii sale, acordul parafat la Bruxelles la 18 decembrie 2004 trebuie semnat.(4) În conformitate cu articolul 3 din Protocolul privind poziția Regatului Unit și a Irlandei anexat la Tratatul privind Uniunea Europeană și la Tratatul de instituire a Comunității Europene, Regatul Unit și-a exprimat dorința de a participa la adoptarea și aplicarea prezentei decizii.(5) În conformitate cu articolele 1 și 2 din Protocolul privind poziția Regatului Unit și a Irlandei, anexat la Tratatul privind Uniunea Europeană și la Tratatul de instituire a Comunității Europene, și fără a aduce atingere articolului 4 din protocolul menționat, Irlanda nu participă la adoptarea prezentei decizii, nu își asumă obligații și nici nu este subiect al aplicării sale.(6) În conformitate cu articolele 1 și 2 din Protocolul privind poziția Danemarcei anexat la Tratatul privind Uniunea Europeană și la Tratatul de instituire a Comunității Europene, Danemarca nu participă la adoptarea prezentei decizii, nu este angajată prin aceasta și nici nu este subiect al aplicării sale,DECIDE:Articolul 1Semnarea Acordului dintre Comunitatea Europeană și Republica Albania privind readmisia persoanelor cu ședere ilegală se aprobă în numele Comunității, sub rezerva deciziei Consiliului privind încheierea acordului.Textul acordului se anexează la prezenta decizie.Articolul 2Președintele Consiliului este autorizat să numească persoana împuternicită (persoanele împuternicite) să semneze acordul în numele Comunității, sub rezerva încheierii sale.Adoptată la Bruxelles, 3 martie 2005.Pentru ConsiliuPreședinteleF. Biltgen--------------------------------------------------


title: Decizia Comisiei din 19 noiembrie 1993 referitoare la instituirea Comitetului științific, tehnic și economic pentru pescuit

text:
Anunţ juridic important

|

31993D0619

Official Journal L 297 , 02/12/1993 P. 0025 - 0026 Finnish special edition: Chapter 4 Volume 5 P. 0134  Swedish special edition: Chapter 4 Volume 5 P. 0134  Ediţie specială în limba cehă Chapter 01 Volume 01 P. 264  - 265 Ediţie specială în limba estonă Chapter 01 Volume 01 P. 264  - 265 Ediţie specială în limba maghiară Chapter 01 Volume 01 P. 264  - 265 Ediţie specială în limba lituaniană Chapter 01 Volume 01 P. 264  - 265 Ediţie specială în limba letonă Chapter 01 Volume 01 P. 264  - 265 Ediţie specială în limba malteză Chapter 01 Volume 01 P. 264  - 265 Ediţie specială în limba polonă Chapter 01 Volume 01 P. 264  - 265 Ediţie specială în limba slovacă Chapter 01 Volume 01 P. 264  - 265 Ediţie specială în limba slovenă Chapter 01 Volume 01 P. 264  - 265

		19931119Decizia Comisieidin 19 noiembrie 1993referitoare la instituirea Comitetului științific, tehnic și economic pentru pescuit(93/619/CEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,întrucât punerea în aplicare a sistemului comunitar în sectorul pescuitului și acvaculturii necesită participarea unor oameni de știință de înaltă calificare, mai ales în ceea ce privește aplicarea cunoștințelor în materie de biologie marină și de pescuit, de tehnologie a pescuitului, de economie a pescuitului sau din alte discipline similare, sau în ceea ce privește nevoile cercetării în sectorul pescuitului și acvaculturii;întrucât această participare trebuie să se înscrie în cadrul unui comitet permanent instituit pe lângă Comisie;întrucât atribuțiile actualului Comitet științific și tehnic pentru pescuit, instituit prin Decizia 79/572/CEE a Comisiei [1], astfel cum a fost modificată prin actul de aderare a Spaniei și Portugaliei, trebuie modificate în consecință; întrucât respectiva decizie trebuie înlocuită din motive de claritate,DECIDE:Articolul 1Se instituie, pe lângă Comisie, Comitetul științific, tehnic și economic pentru pescuit, denumit în cele ce urmează "comitetul".Articolul 2(1) Comitetul poate fi consultat de către Comisie în toate problemele referitoare la reglementarea care cârmuiește accesul în zonele și la resursele de pescuit comunitare și stabilește practicarea activităților de exploatare.(2) Comitetul întocmește un raport anual asupra situației resurselor și asupra evoluției activităților de pescuit, ținând seama de aspectele biologice, tehnice și economice. De asemenea, comitetul prezintă un raport asupra consecințelor economice determinate de starea resurselor de pescuit.(3) Comitetul prezintă un raport anual asupra lucrărilor și nevoilor în domeniul coordonării cercetării științifice, tehnice și economice pentru sectorul pescuitului și acvaculturii.(4) Comitetul poate atrage atenția Comisiei asupra oricăreia dintre problemele vizate la alineatele (1), (2) și (3).Articolul 3Comitetul este format din cel mult 28 de membri.Articolul 4Membrii comitetului sunt numiți de Comisie dintre personalitățile științifice de înaltă calificare, care au competențe în domeniile menționate la articolul 2.Articolul 5Comitetul alege dintre membrii săi un președinte și doi vicepreședinți. Alegerea se face cu majoritatea simplă a membrilor.Articolul 6(1) Mandatul de membru, de președinte sau de vicepreședinte al comitetului are o durată de doi ani și poate fi reînnoit. Cu toate acestea, președintele și vicepreședinții comitetului nu pot fi realeși îndată după ce și-au exercitat funcția timp de două mandate consecutive de doi ani. Funcțiile exercitate nu sunt remunerate.După expirarea perioadei de doi ani, membrii, președintele sau vicepreședinții comitetului rămân în funcție până când sunt înlocuiți sau până li se reînnoiește mandatul.(2) În cazul în care un membru, președintele sau un vicepreședinte al comitetului consideră că este în imposibilitatea de a-și exercita mandatul, sau în caz de demisie, acesta este înlocuit pe durata mandatului care trebuie îndeplinit, conform procedurii prevăzute, după caz, la articolul 4 sau la articolul 5.Articolul 7(1) În acord cu serviciile Comisiei, comitetul poate crea în cadrul său grupuri de lucru.(2) Grupurile de lucru au ca mandat prezentarea de rapoarte comitetului pe subiectele stabilite de către acesta.Articolul 8(1) Comitetul și grupurile de lucru se reunesc la convocarea unui reprezentant al Comisiei.(2) Reprezentantul și ceilalți funcționari și agenți interesați ai Comisiei participă la reuniunile comitetului și ale grupurilor de lucru.(3) Reprezentantul Comisiei poate invita la aceste reuniuni și personalități care au competențe speciale în ceea ce privește subiectul aflat în dezbatere.(4) Comisia asigură secretariatul comitetului și al grupurilor de lucru.Articolul 9(1) Deliberările comitetului se referă la cererile de aviz formulate de către Comisie. Acestea nu sunt urmate de nici un vot.Atunci când solicită avizul comitetului, Comisia poate stabili termenul în care va trebui dat avizul.(2) În cazul în care avizul cerut face obiectul acordului unanim al membrilor comitetului, aceștia stabilesc concluzii comune. În lipsa unui acord unanim, diferitele poziții adoptate pe parcursul deliberărilor sunt consemnate într-un proces verbal întocmit sub responsabilitatea reprezentantului Comisiei.Articolul 10Conform dispozițiilor articolului 214 din tratat, membrii comitetului sunt obligați să nu divulge informațiile pe care le-au aflat cu ocazia lucrărilor comitetului, atunci când reprezentantul Comisiei îi informează pe aceștia că avizul solicitat se referă la un subiect cu caracter confidențial.În acest caz, la reuniuni participă numai membrii comitetului, reprezentantul Comisiei și ceilalți funcționari și agenți interesați.Articolul 11(1) Decizia 79/572/CEE se abrogă.(2) În temeiul deciziei menționate la alineatul (1), membrii Comitetului științific și tehnic pentru pescuit sunt membri ai comitetului până la expirarea mandatului lor.(3) Dispozițiile articolului 6 se aplică mutatis mutandis la expirarea mandatului membrilor menționați la alineatul (2).Adoptată la Bruxelles, la 19 noiembrie 1993.Pentru ComisieYannis PaleokrassasMembru al Comisiei[1] JO L 156, 23.6.1979, p. 29.--------------------------------------------------


title: Decizia 2012/632/PESC a Consiliului din 15 octombrie 2012 de modificare a Deciziei 2010/127/PESC privind măsuri restrictive împotriva Eritreei

text:
               16.10.2012

               RO

               Jurnalul Oficial al Uniunii Europene

               L 282/46

         DECIZIA 2012/632/PESC A CONSILIULUI
   din 15 octombrie 2012
   de modificare a Deciziei 2010/127/PESC privind măsuri restrictive împotriva Eritreei
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 1 martie 2010, Consiliul a adoptat Decizia 2010/127/PESC (1).

               (2)

               La 25 iulie 2012, Consiliul de Securitate al Organizației Națiunilor Unite a adoptat Rezoluția 2060 (2012) care modifică embargoul asupra armelor impus la punctul 5 al Rezoluției 1907 (2009) a Consiliului de Securitate al Organizației Națiunilor Unite.

               (3)

               Decizia 2010/127/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Următorul alineat se adaugă la articolul 1 din Decizia 2010/127/PESC:

      „(4)   Alineatele (1) și (2) nu se aplică:

                  (a)

                  îmbrăcămintei de protecție, inclusiv vestelor antiglonț și căștilor militare, exportate temporar în Eritreea de personalul Organizației Națiunilor Unite, de reprezentanții mijloacelor de comunicare în masă și de agenții umanitari și de personalul din domeniul asistenței pentru dezvoltare și personalul asociat, exclusiv pentru uzul personal al acestora;

                  (b)

                  furnizării de echipamente militare neletale, destinate exclusiv utilizării în scop umanitar sau de protecție, aprobate în prealabil de comitetul instituit în temeiul RCSONU 751 (1992) al cărui mandat a fost extins prin UNSCR 1844 (2008) («comitetul pentru sancțiuni»).”

   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Luxemburg, 15 octombrie 2012.

            Pentru Consiliu

            Președintele

         C. ASHTON

      (1)  JO L 51, 2.3.2010, p. 19.


title: Decizia (UE) 2015/2469 a Consiliului din 8 decembrie 2015 privind semnarea, în numele Uniunii, și aplicarea cu titlu provizioriu a Protocolului de modificare a Acordului dintre Comunitatea Europeană și Republica San Marino de stabilire a unor măsuri echivalente cu cele prevăzute de Directiva 2003/48/CE a Consiliului privind impozitarea veniturilor din economii sub forma plăților de dobânzi

text:
               31.12.2015

               RO

               Jurnalul Oficial al Uniunii Europene

               L 346/1

         DECIZIA (UE) 2015/2469 A CONSILIULUI
   din 8 decembrie 2015
   privind semnarea, în numele Uniunii, și aplicarea cu titlu provizioriu a Protocolului de modificare a Acordului dintre Comunitatea Europeană și Republica San Marino de stabilire a unor măsuri echivalente cu cele prevăzute de Directiva 2003/48/CE a Consiliului privind impozitarea veniturilor din economii sub forma plăților de dobânzi
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 115, coroborat cu articolul 218 alineatul (5) și cu articolul 218 alineatul (8) al doilea paragraf,
   având în vedere propunerea Comisiei Europene,
   întrucât:

               (1)

               La 14 mai 2013, Consiliul a autorizat Comisia să deschidă negocieri cu Republica San Marino în vederea modificării Acordului dintre Comunitatea Europeană și Republica San Marino prin care se prevăd măsuri echivalente celor stabilite prin Directiva 2003/48/CE a Consiliului privind impozitarea veniturilor din economii sub forma plăților de dobânzi (1) (denumit în continuare „acordul”), pentru a-l alinia la recentele evoluții la nivel mondial, prin care s-a convenit să se promoveze schimbul automat de informații ca standard internațional.

               (2)

               Textul Protocolului de modificare la acord (denumit în continuare „Protocolul de modificare”), care reprezintă rezultatul acestor negocieri, reflectă în mod corespunzător directivele de negociere emise de Consiliu, deoarece aliniază acordul cu cele mai recente evoluții la nivel internațional privind schimbul automat de informații, și anume Standardul Global pentru schimbul automat de informații privind conturile financiare în chestiuni fiscale elaborat de Organizația pentru Cooperare și Dezvoltare Economică (OCDE). Uniunea, statele sale membre și Republica San Marino au participat activ la lucrările Forumului mondial al OCDE pentru sprijinirea dezvoltării și punerii în aplicare a acestui standard. Textul acordului, astfel cum a fost modificat prin Protocolul de modificare, reprezintă temeiul juridic pentru implementarea Standardului Global în relațiile dintre Uniune și Republica San Marino.

               (3)

               Protocolul de modificare ar trebui să fie semnat în numele Uniunii.

               (4)

               Având în vedere orientările exprimate de către statele membre și de Republica San Marino în cadrul Forumului mondial al OCDE, Protocolul de modificare ar trebui să se aplice cu titlu provizoriu de la 1 ianuarie 2016, până la finalizarea procedurilor necesare pentru încheierea și intrarea sa în vigoare,

         ADOPTĂ PREZENTA DECIZIE:
   Articolul 1
   Prin prezenta decizie se autorizează semnarea, în numele Uniunii, a Protocolului de modificare a Acordului dintre Comunitatea Europeană și Republica San Marino prin care se prevăd măsuri echivalente celor stabilite prin Directiva 2003/48/CE a Consiliului privind impozitarea veniturilor din economii sub forma plăților de dobânzi, sub rezerva încheierii Protocolului de modificare menționat.
   Textul Protocolului de modificare este atașat la prezenta decizie.
   Articolul 2
   Președintele Consiliului este autorizat să desemneze persoana sau persoanele împuternicite să semneze Protocolul de modificare în numele Uniunii.
   Articolul 3
   Sub rezerva reciprocității, Protocolul de modificare se aplică cu titlu provizoriu de la 1 ianuarie 2016 până la finalizarea procedurilor necesare pentru încheierea sa (2).
   Președintele Consiliului notifică, în numele Uniunii, Republicii San Marino intenția sa de a aplica cu titlu provizoriu Protocolul de modificare, sub rezerva reciprocității, începând cu 1 ianuarie 2016.
   Articolul 4
   Prezenta decizie intră în vigoare la data adoptării.

      Adoptată la Bruxelles, 8 decembrie 2015.

            Pentru Consiliu

            Președintele

         P. GRAMEGNA

      (1)  JO L 381, 28.12.2004, p. 33.

      (2)  Secretariatul General al Consiliului va publica în Jurnalul Oficial al Uniunii Europene data de la care Protocolul de modificare se aplică cu titlu provizoriu.


title: 2009/541/CE,Euratom: Decizia reprezentanților guvernelor statelor membre din 8 iulie 2009 de numire a unui judecător în cadrul Tribunalului de Primă Instanță al Comunităților Europene

text:
               14.7.2009

               RO

               Jurnalul Oficial al Uniunii Europene

               L 181/25

      DECIZIA REPREZENTANȚILOR GUVERNELOR STATELOR MEMBRE

   din 8 iulie 2009
   de numire a unui judecător în cadrul Tribunalului de Primă Instanță al Comunităților Europene
   (2009/541/CE, Euratom)
   REPREZENTANȚII GUVERNELOR STATELOR MEMBRE ALE COMUNITĂȚILOR EUROPENE,
   având în vedere Tratatul de instituire a Comunității Europene, în special articolul 224,
   având în vedere Tratatul de instituire a Comunității Europene a Energiei Atomice, în special articolul 140,
   întrucât, în temeiul articolelor 5 și 7, coroborate cu articolul 47 din Protocolul privind Statutul Curții de Justiție, și ca urmare a demisiei domnului Daniel ŠVÁBY, se impune numirea unui judecător în cadrul Tribunalului de Primă Instanță al Comunităților Europene pe durata restantă a mandatului domnului Daniel ŠVÁBY, și anume până la 31 august 2010,
   DECID:
   Articolul 1
   Domnul Juraj SCHWARCZ este numit judecător în cadrul Tribunalului de Primă Instanță al Comunităților Europene pentru perioada 7 octombrie 2009-31 august 2010.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 8 iulie 2009.

            Președintele

         C. DANIELSSON


title: Decizia Consiliului din 24 iulie 2012 de adoptare a poziției Consiliului privind proiectul de buget al Uniunii Europene pentru exercițiul financiar 2013

text:
               4.8.2012

               RO

               Jurnalul Oficial al Uniunii Europene

               C 234/4

         DECIZIA CONSILIULUI
   din 24 iulie 2012
   de adoptare a poziției Consiliului privind proiectul de buget al Uniunii Europene pentru exercițiul financiar 2013
   2012/C 234/06
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 314 alineatul (3), coroborat cu Tratatul de instituire a Comunității Europene a Energiei Atomice, în special articolul 106a,
   întrucât:

               (1)

               La 25 mai 2012, Comisia a transmis o propunere cuprinzând proiectul de buget pentru exercițiul financiar 2013 (1).

               (2)

               Consiliul a examinat propunerea Comisiei în vederea definirii unei poziții consecvente, pe partea de venituri, cu Decizia 2007/436/CE, Euratom a Consiliului din 7 iunie 2007 privind sistemul de resurse proprii al Comunităților Europene (2), iar pe partea de cheltuieli, cu partea I din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (3), care, în absența unui cadru financiar multianual instituit în temeiul articolului 312 din Tratatul privind funcționarea Uniunii Europene, constituie instrumentul aplicabil în prezent în privința disciplinei bugetare,

         ADOPTĂ PREZENTA DECIZIE:
   Articol unic
   Poziția Consiliului privind proiectul de buget general al Uniunii Europene pentru exercițiul financiar 2013 a fost adoptată de Consiliu la 24 iulie 2012.
   Textul integral poate fi accesat pentru consultare sau descărcare pe site-ul Consiliului: http://www.consilium.europa.eu/

      Adoptată la Bruxelles, 24 iulie 2012.

            Pentru Consiliu

            Președintele

         A. D. MAVROYIANNIS

      (1)  COM(2012) 300.

      (2)  JO L 163, 23.6.2007, p. 17.

      (3)  JO L 347, 24.12.2009, p. 26.


title: Decizia Consiliului din 13 martie 1997 privind încheierea acordului de cooperare vamală sub forma unui schimb de scrisori între Comunitatea Europeană și Regatul Norvegiei

text:
Anunţ juridic important

|

31997D0269

Official Journal L 105 , 23/04/1997 P. 0013 - 0014 Ediţie specială în limba cehă Chapter 02 Volume 08 P. 268  - 269 Ediţie specială în limba estonă Chapter 02 Volume 08 P. 268  - 269 Ediţie specială în limba maghiară Chapter 02 Volume 08 P. 268  - 269 Ediţie specială în limba lituaniană Chapter 02 Volume 08 P. 268  - 269 Ediţie specială în limba letonă Chapter 02 Volume 08 P. 268  - 269 Ediţie specială în limba malteză Chapter 02 Volume 08 P. 268  - 269 Ediţie specială în limba polonă Chapter 02 Volume 08 P. 268  - 269 Ediţie specială în limba slovacă Chapter 02 Volume 08 P. 268  - 269 Ediţie specială în limba slovenă Chapter 02 Volume 08 P. 268  - 269

		19970313Decizia Consiliuluidin 13 martie 1997privind încheierea acordului de cooperare vamală sub forma unui schimb de scrisori între Comunitatea Europeană și Regatul Norvegiei(97/269/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 113 coroborat cu prima teză din articolul 228 alineatul (2) și primul paragraf din articolul 228 alineatul (3),având în vedere propunerea Comisiei,întrucât acordurile naționale de cooperare vamală încheiate între Regatul Norvegiei și Republica Finlanda, pe de o parte, și între Regatul Norvegiei și Regatul Suediei, pe de altă parte, trebuie să fie înlocuite cu un sistem comunitar în ceea ce privește domeniile care țin de competența Comunității;întrucât acordurile de cooperare frontalieră contribuie la facilitarea schimburilor și la alocarea eficientă a resurselor într-un număr restrâns de puncte de trecere a frontierei situate în regiuni ultraperiferice, în special în cazul Republicii Finlanda și al Regatului Suediei; întrucât aceste regiuni prezintă o serie de particularități legate, pe de o parte, de geografia lor (condiții climatice foarte aspre, frontiere extrem de lungi, distanțe interne mari, accesul foarte dificil în anumite zone) și, pe de altă parte, de densitatea foarte mică a populației și a traficului, particularități recente în contextul comunitar, care necesită o atenție deosebită pentru a se evita penalizarea regiunilor și a operatorilor economici respectivi;întrucât, la 25 octombrie 1996, Consiliul a autorizat Comisia să negocieze, în numele Comunității, un acord de cooperare vamală sub forma unui schimb de scrisori între Comunitatea Europeană și Regatul Norvegiei;întrucât Republica Finlanda și Regatul Suediei trebuie să își asume răspunderea deplină, inclusiv financiară, față de Comunitate pentru toate actele întreprinse sau care urmează a fi întreprinse, în numele lor, de către autoritățile vamale norvegiene;întrucât autoritățile vamale finlandeze și respectiv suedeze trebuie să încheie cu autoritățile vamale norvegiene un aranjament administrativ pentru punerea în aplicare a acordului; întrucât aranjamentele trebuie să fie notificate Comisiei; întrucât autoritățile vamale finlandeze și suedeze trebuie să răspundă în fața Comisiei pentru punerea în aplicare a acordului;întrucât acordul de cooperare vamală sub forma unui schimb de scrisori, negociat între Comunitatea Europeană și Regatul Norvegiei, trebuie să fie aprobat,DECIDE:Articolul 1Acordul de cooperare vamală sub forma unui schimb de scrisori între Comunitatea Europeană și Regatul Norvegiei se aprobă în numele Comunității.Textul acordului se anexează la prezenta decizie.Articolul 2Republica Finlanda și Regatul Suediei își asumă răspunderea deplină, inclusiv financiară, față de Comunitate pentru toate actele întreprinse sau care urmează a fi întreprinse în numele lor de către autoritățile vamale norvegiene.Articolul 3(1) Autoritățile vamale finlandeze și respectiv suedeze încheie cu autoritățile vamale norvegiene un aranjament administrativ pentru punerea în aplicare a acordului. Aceste aranjamente sunt notificate Comisiei Comunităților Europene.(2) Autoritățile vamale finlandeze și respectiv suedeze sunt răspunzătoare în fața Comisiei, în ceea ce privește punerea în aplicare a acordului. În acest scop, ele prezintă Comisiei un raport anual, cu excepția cazurilor în care, datorită unor circumstanțe deosebite, este necesară elaborarea unor rapoarte suplimentare.Articolul 4Comunitatea este reprezentată în cadrul comitetului mixt, instituit prin articolul 7 din acord, de către Comisie, sprijinită de reprezentanții statelor membre.Articolul 5Președintele Consiliului este autorizat să numească persoanele împuternicite să semneze acordul prin care Comunitatea își asumă obligații și să îl notifice în conformitate cu articolul 11 din acord [1].Articolul 6Prezenta decizie se publică în Jurnalul Oficial al Comunităților Europene.Adoptată la Bruxelles, 13 martie 1997.Pentru ConsiliuPreședinteleM. Patijn[1] Data intrării în vigoare a acordului va fi publicată în Jurnalul Oficial al Comunităților Europene de către Secretariatul General al Consiliului.--------------------------------------------------


title: Decizia 2010/565/PESC a Consiliului din 21 septembrie 2010 privind misiunea de consiliere și de asistență a Uniunii Europene în domeniul reformei sectorului de securitate în Republica Democratică Congo (EUSEC RD Congo)

text:
               22.9.2010

               RO

               Jurnalul Oficial al Uniunii Europene

               L 248/59

         DECIZIA 2010/565/PESC A CONSILIULUI
   din 21 septembrie 2010
   privind misiunea de consiliere și de asistență a Uniunii Europene în domeniul reformei sectorului de securitate în Republica Democratică Congo (EUSEC RD Congo)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolele 28 și 43,
   întrucât:

               (1)

               Pe baza Acțiunii comune 2005/355/PESC (1), Uniunea Europeană (UE) conduce, de la 2 mai 2005, o misiune de consiliere și de asistență în domeniul reformei sectorului de securitate în Republica Democratică Congo (RDC) (EUSEC RD Congo). Mandatul actual al misiunii este definit prin Acțiunea comună 2009/709/PESC (2) și se încheie la 30 septembrie 2010.

               (2)

               La data de 27 iulie 2009, Secretarul General/Înaltul Reprezentant pentru politica externă și de securitate comună a adresat președintelui RDC o scrisoare prezentând angajamentul reînnoit al UE. Ca urmare a acestei scrisori, mandatul misiunii a fost adaptat începând cu 1 octombrie 2009. Această scrisoare a fost transpusă de către autoritățile congoleze într-un program de acțiune care a fost semnat la 21 ianuarie 2010 de către ministrul apărării și al foștilor combatanți și de către șeful misiunii EUSEC RD Congo.

               (3)

               În urma ratificării în 2005 a Constituției celei de a treia Republici Congoleze, desfășurarea alegerilor în RDC în 2006 a marcat încheierea procesului de tranziție și a permis formarea în 2007 a unui guvern care a adoptat un program care prevede în special o reformă globală a sectorului de securitate, elaborarea unui concept național, precum și acțiuni prioritare de reformă în domeniul poliției, forțelor armate și justiției. Elaborarea unui plan al reformei forțelor armate ale Republicii Democratice Congo (FARDC), în trei faze, care acoperă perioada 2009-2025, aprobat de președintele republicii la sfârșitul lunii mai 2009 și prezentat reprezentanților comunității internaționale la 26 ianuarie 2010, precum și asumarea rolului de coordonare a acțiunilor participanților la susținerea reformei sectorului de securitate (RSS) denotă interesul autorităților congoleze pentru punerea în aplicare la nivel operațional a procesului reformei sectorului de securitate (RSS) în RDC.

               (4)

               Organizația Națiunilor Unite și-a reafirmat sprijinul pentru procesul de tranziție și RSS prin mai multe rezoluții ale Consiliului de Securitate și conduce misiunea Organizației Națiunilor Unite pentru stabilizare în Republica Democratică Congo (MONUSCO), care se axează pe menținerea păcii în estul țării și pe consolidarea păcii în întreaga țară. La 28 mai 2010, Consiliul de Securitate al Organizației Națiunilor Unite a adoptat Rezoluția 1925 (2010) de prelungire a mandatului MONUC până la 30 iunie 2010, care a devenit Misiunea Organizației Națiunilor Unite pentru stabilizare în RDC (MONUSCO) începând cu 1 iulie 2010, rezoluție care a permis susținerea din partea Organizației Națiunilor Unite, în strânsă colaborare cu ceilalți parteneri internaționali, a acțiunii pe care o desfășoară autoritățile congoleze pentru a consolida și a reforma instituțiile de securitate.

               (5)

               UE a oferit un sprijin constant în favoarea RSS în RDC, unul din elementele unui angajament mai general al UE vizând sprijinirea dezvoltării și democrației în regiunea Marilor Lacuri Africane, urmărind totodată să promoveze politici compatibile cu drepturile omului și cu dreptul internațional umanitar, cu normele democratice și principiile bunei guvernanțe publice, ale transparenței și respectării statului de drept.

               (6)

               La 14 iunie 2010, Consiliul a adoptat Decizia 2010/329/PESC de modificare și prelungire a Acțiunii comune 2007/405/PESC privind misiunea de poliție a Uniunii Europene organizată în cadrul reformei sectorului de securitate (RSS) și interfața sa cu justiția în Republica Democratică Congo (EUPOL RD Congo) (3) pentru o perioadă suplimentară de 3 luni.

               (7)

               În scopul ameliorării coordonării, coerenței și complementarității activităților UE în RDC, profitând la maximum de noul peisaj instituțional european, ar trebui consolidată coordonarea angajamentului UE în raportul dintre cele două misiuni, dintre părțile interesate europene din RDC, precum și dintre Bruxelles și Kinshasa.

               (8)

               La 11 august 2010, Consiliul a adoptat Decizia 2010/440/PESC (4) de prelungire a mandatului dlui Roeland VAN DE GEER în calitate de Reprezentant Special al UE (RSUE) în regiunea Marilor Lacuri Africane.

               (9)

               La 29 iulie 2010, Consiliul a aprobat un concept de gestionare a crizelor privitor la angajamentul misiunilor din cadrul politicii de securitate și de apărare comune de susținere a reformei sectorului de securitate în RDC.

               (10)

               Ar fi oportun ca state terțe să participe la proiect, în conformitate cu orientările generale definite de Consiliul European.

               (11)

               Situația actuală din domeniul securității în RDC s-ar putea degrada, ceea ce ar putea avea grave repercusiuni asupra procesului de consolidare a democrației, a statului de drept și a securității la nivel internațional și regional. Un angajament continuu al UE sub aspectul efortului politic și al resurselor va contribui la consolidarea stabilității în regiune,

         ADOPTĂ PREZENTA DECIZIE:
   Articolul 1
   Misiune
   (1)   Uniunea Europeană (UE) conduce o misiune de consiliere și de asistență în domeniul reformei sectorului de securitate (RSS) în Republica Democratică Congo (RDC), denumită în continuare „EUSEC RD Congo” sau „misiunea”, pentru a sprijini autoritățile congoleze în cadrul creării unui aparat de apărare capabil de a garanta securitatea congolezilor, respectând totodată normele democratice, drepturile omului și statul de drept, principiile bunei guvernanțe publice și transparenței.
   (2)   Misiunea acționează în conformitate cu mandatul prevăzut la articolul 2.
   Articolul 2
   Mandat
   (1)   În strânsă cooperare și coordonare cu ceilalți actori ai comunității internaționale, în special cu Organizația Națiunilor Unite și cu MONUSCO, și în conformitate cu obiectivele prevăzute la articolul 1, misiunea urmărește să aducă un sprijin concret în domeniul RSS, creând condițiile propice punerii în aplicare pe termen scurt și mediu a activităților și proiectelor bazate pe orientările reținute de autoritățile congoleze în planul reformei FARDC și incluse în programul de acțiune al misiunii, printre care:

               a)

               menținerea sprijinului la nivel strategic;

               b)

               sprijinirea consolidării administrației și a creării unui sistem de gestionare a resurselor umane pe baza lucrărilor în curs;

               c)

               sprijinirea modernizării logistice;

               d)

               sprijinirea relansării sistemului de formare, în special a personalului de conducere, mai ales prin susținerea proiectului școlii de administrație și academiei militare din Kanaga, precum și a studiilor pentru școala de logistică de la Kinshasa;

               e)

               urmărirea corespunzătoare a activităților privitoare la combaterea impunității în domeniul respectării drepturilor omului, inclusiv violența sexuală.

         (2)   Misiunea furnizează consiliere statelor membre și coordonează și facilitează, sub responsabilitatea acestora, punerea în aplicare a proiectelor lor în domeniile de interes pentru misiune și în sprijinul obiectivelor sale.
   Articolul 3
   Structura misiunii și zona de desfășurare
   (1)   Misiunea dispune de un comandament situat la Kinshasa și compus din:

               a)

               conducere;

               b)

               un departament de asistență administrativă și logistică;

               c)

               un departament de experți în domeniul apărării însărcinați să sprijine și să încadreze congolezii pe calea realizărilor concrete în domeniile administrației, resurselor umane, logisticii și formării;

               d)

               un departament de consiliere și asistență, care să cuprindă consilierii desfășurați în estul RDC, însărcinați să contribuie la activitățile privind RSS desfășurate de administrația congoleză;

               e)

               o celulă pentru proiecte.

         (2)   Zona de desfășurare principală este Kinshasa. Detașamente de consilieri ar putea de asemenea să fie desfășurate în regiunile militare din estul RDC. Deplasările experților și prezența lor temporară în regiunile militare s-ar putea dovedi necesare, conform instrucțiunilor șefului misiunii.
   Articolul 4
   Planificare
   Șeful misiunii redactează un plan de punere în aplicare a misiunii (OPLAN) pentru a-l supune aprobării Consiliului. În îndeplinirea sarcinii sale, acesta este asistat de serviciile aflate sub autoritatea Înaltului Reprezentant al Uniunii pentru afaceri externe și politica de securitate (ÎR).
   Articolul 5
   Șeful misiunii
   (1)   Șeful misiunii asigură gestionarea curentă a misiunii și răspunde de personal și de problemele disciplinare.
   (2)   Întregul personal detașat rămâne în totalitate sub comanda a autorităților naționale ale statului sau a instituției UE care i-a detașat. Autoritățile naționale transferă controlul operațional (OPCON) asupra personalului lor șefului misiunii.
   (3)   Șeful misiunii răspunde de controlul disciplinar asupra personalului. În cazul personalului detașat, măsurile disciplinare sunt aplicate de către autoritatea națională sau de către instituția UE corespunzătoare.
   (4)   În cadrul mandatului misiunii, prevăzut la articolul 2, șeful misiunii este autorizat să recurgă la contribuții financiare din partea statelor membre pentru punerea în aplicare a proiectelor identificate care completează într-un mod coerent celelalte acțiuni ale misiunii, în două cazuri precise. Fie proiectul este prevăzut în fișa financiară a prezentei decizii, fie proiectul este integrat în cursul mandatului printr-o modificare adusă fișei financiare la solicitarea șefului misiunii.
   Ulterior, șeful misiunii încheie un acord cu statele membre interesate. Acest acord reglementează în special modalitățile specifice de soluționare a oricăror plângeri formulate de terți cu privire la prejudiciile suferite în urma acțiunilor sau omisiunilor șefului misiunii în utilizarea fondurilor puse la dispoziția sa de statele membre participante.
   În niciun caz, statele membre participante nu pot angaja răspunderea UE sau a ÎR în temeiul acțiunilor sau omisiunilor șefului misiunii în utilizarea fondurilor acestor state.
   (5)   În scopul execuției bugetului misiunii, șeful misiunii încheie un contract cu Comisia.
   (6)   În domeniul său de competență, șeful misiunii colaborează îndeaproape cu șeful delegației UE, cu șefii misiunilor statelor membre prezenți la Kinshasa și cu Reprezentantul Special al UE (RSUE).
   Articolul 6
   Personal
   (1)   Experții misiunii sunt detașați de către statele membre și instituțiile UE. Cu excepția șefului misiunii, fiecare stat membru sau instituție își asumă cheltuielile aferente experților pe care îi detașează, inclusiv cheltuielile de călătorie spre și dinspre RDC, salariile, cheltuielile medicale și indemnizațiile, cu excepția diurnelor.
   (2)   Misiunea recrutează, pe bază de contract și în funcție de necesități, personal civil internațional și personal local.
   (3)   Experții misiunii rămân sub autoritatea statului membru în cauză sau a instituției UE competente, își exercită funcțiile și acționează în interesul misiunii. Atât în timpul misiunii, cât și după aceasta, experții misiunii au obligația de maximă discreție cu privire la toate faptele și informațiile referitoare la aceasta.
   Articolul 7
   Lanțul de comandă
   (1)   Misiunea dispune de un lanț de comandă unificat.
   (2)   Șeful misiunii conduce misiunea și asigură gestionarea zilnică a acesteia.
   (3)   Șeful misiunii răspunde în fața ÎR.
   Articolul 8
   Controlul politic și conducerea strategică
   (1)   Sub responsabilitatea Consiliului și a ÎR, Comitetul politic și de securitate (COPS) exercită controlul politic și conducerea strategică a misiunii. Consiliul autorizează COPS să ia deciziile corespunzătoare, în conformitate cu articolul 38 alineatul (3) din Tratatul privind Uniunea Europeană (TUE). Această autorizare include competența de a modifica planul de punere în aplicare. Autorizația privește, de asemenea, competențele necesare pentru adoptarea deciziilor privind numirea șefului misiunii. Competența de decizie în ceea ce privește obiectivele și încheierea operației revine Consiliului, asistat de ÎR.
   (2)   COPS raportează periodic Consiliului.
   (3)   COPS primește rapoarte periodice din partea șefului misiunii, prin intermediul ÎR. COPS poate invita șeful misiunii la reuniunile sale, în măsura în care acest lucru este necesar.
   Articolul 9
   Dispoziții financiare
   (1)   Valoarea financiară de referință destinată acoperirii cheltuielilor corespunzătoare misiunii pentru perioada 1 octombrie 2010-30 septembrie 2011 este de 12 600 000 EUR.
   (2)   În ceea ce privește cheltuielile finanțate din suma prevăzută la alineatul (1), se aplică următoarele dispoziții:

               a)

               cheltuielile sunt gestionate în conformitate cu normele și procedurile UE aplicabile în domeniul bugetar. Resortisanții statelor terțe sunt autorizați să participe la licitații;

               b)

               șeful misiunii răspunde pe deplin pentru activitățile întreprinse în cadrul contractului său în fața Comisiei, care îi supervizează acțiunile.

         (3)   Dispozițiile financiare respectă cerințele operaționale ale misiunii, inclusiv compatibilitatea echipamentelor.
   (4)   Cheltuielile aferente misiunii sunt eligibile de la intrarea în vigoare a prezentei decizii.
   Articolul 10
   Participarea statelor terțe
   (1)   Fără a aduce atingere autonomiei decizionale a UE și cadrului instituțional unic, Consiliul autorizează COPS să invite statele terțe să propună contribuții la misiune, cu condiția ca acestea să își asume cheltuielile care decurg din detașarea de personal, inclusiv salariile, asigurările pentru toate riscurile, diurnele și cheltuielile de deplasare spre și dinspre RDC și să contribuie, în mod corespunzător, la cheltuielile de funcționare a misiunii.
   (2)   Statele terțe care contribuie la misiune au aceleași drepturi și obligații în ceea ce privește gestionarea curentă a misiunii ca și statele membre.
   (3)   Consiliul autorizează COPS să adopte deciziile pertinente referitoare la acceptarea contribuțiilor propuse și să instituie un comitet al participanților.
   (4)   Modalitățile detaliate privind participarea statelor terțe fac obiectul unui acord încheiat în temeiul articolului 37 din TUE și în conformitate cu procedura prevăzută la articolul 218 din Tratatul privind funcționarea Uniunii Europene (TFUE), precum și al unor acorduri tehnice suplimentare, în cazul în care acestea sunt necesare. În cazul în care între UE și un stat terț s-a încheiat un acord de instituire a unui cadru de participare a statului terț respectiv la operații ale UE de gestionare a crizelor, dispozițiile acordului menționat se aplică în contextul misiunii.
   Articolul 11
   Punerea în aplicare și coerența reacției UE
   (1)   ÎR asigură punerea în aplicare a prezentei decizii, precum și coerența acesteia cu acțiunea externă a UE în general, inclusiv cu programele de dezvoltare ale UE.
   (2)   Șeful misiunii oferă asistență ÎR în cadrul punerii în aplicare a prezentei decizii.
   Articolul 12
   Coordonare
   (1)   Se stabilesc mecanisme de coordonare a activităților UE în RDC atât la Kinshasa, cât și la Bruxelles.
   (2)   Fără a aduce atingere lanțului de comandă, șeful misiunii EUSEC RD Congo și șeful misiunii EUPOL RD Congo își coordonează îndeaproape acțiunile și urmăresc sinergii între cele două misiuni, în special în ceea ce privește aspectele orizontale ale RSS în RDC, precum și în cadrul punerii în comun a funcțiilor între cele două misiuni, în special în domeniile aferente activităților transversale.
   (3)   Șeful misiunii garantează că EUSEC RD Congo își coordonează îndeaproape acțiunile de sprijinire a reformei FARDC cu Guvernul RDC, cu Organizația Națiunilor Unite prin intermediul misiunii MONUSCO și cu statele terțe angajate în domeniul susținerii procesului RSS în RDC.
   (4)   În cadrul general definit de documentele de planificare, șeful delegației UE la Kinshasa furnizează misiunii EUSEC RD CONGO orientări politice locale, fără a aduce atingere mandatului RSUE.
   (5)   Șeful delegației UE și șeful misiunii EUSEC RD Congo stabilesc mecanisme de informare sau de consultare adecvate, în special în ceea ce privește aspectele politice care pot avea un impact asupra derulării misiunii. În acest sens, șeful misiunii EUSEC RD Congo informează șeful delegației UE cu privire la orice contact la nivelul său care ar putea avea un impact de natură politică.
   (6)   Șeful misiunii EUSEC RD Congo sau reprezentantul acestuia acționează de asemenea în calitate de consilier pentru apărare al șefului delegației, fără a aduce atingere lanțurilor de comandă existente la nivelul fiecăruia dintre participanți. În acest context se asigură o legătură permanentă între misiune și delegația UE.
   (7)   În cadrul mandatului său, RSUE furnizează misiunii EUSEC RD Congo, dacă este necesar, consiliere politică referitoare la dimensiunea regională, în special în ceea ce privește procesul de la Nairobi, Goma și Juba.
   Articolul 13
   Comunicarea de informații clasificate
   (1)   ÎR este autorizat să comunice statelor terțe asociate la prezenta decizie informații și documente clasificate ale UE întocmite în scopul operației, până la nivelul „CONFIDENTIEL UE”, în conformitate cu regulamentul de securitate al Consiliului (5).
   (2)   ÎR este autorizat să comunice Organizației Națiunilor Unite, în funcție de nevoile operaționale ale misiunii, informații și documente clasificate ale UE întocmite în scopul acestei operații, până la nivelul „RESTREINT UE”, în conformitate cu regulamentul de securitate al Consiliului. În acest scop, se stabilesc acorduri locale.
   (3)   În cazul unei necesități operaționale concrete și imediate, ÎR este autorizat să comunice statului-gazdă informații și documente clasificate ale UE întocmite în scopul acestei operații, până la nivelul „RESTREINT UE”, în conformitate cu regulamentul de securitate al Consiliului. În toate celelalte cazuri, aceste informații și documente sunt comunicate statului-gazdă conform procedurilor corespunzătoare la nivelul cooperării statului-gazdă cu UE.
   (4)   ÎR este autorizat să comunice statelor terțe asociate la prezenta decizie documente neclasificate ale UE privind deliberările Consiliului referitoare la operație și care fac obiectul secretului profesional, în conformitate cu articolul 6 alineatul (1) din regulamentul de procedură al Consiliului (6).
   Articolul 14
   Statutul misiunii și al personalului acesteia
   (1)   Statutul personalului misiunii, inclusiv, după caz, privilegiile, imunitățile și alte garanții necesare pentru executarea și derularea în bune condiții a misiunii, este adoptat în temeiul articolului 37 din TUE și în conformitate cu procedura prevăzută la articolul 218 alineatul (3) din TFUE.
   (2)   Statul sau instituția UE care a detașat un anumit agent are competența de a răspunde oricărei plângeri legate de detașare, fie formulată de agentul respectiv, fie referitoare la acesta. Statul sau instituția UE respectivă are competența de a iniția orice acțiune împotriva agentului detașat.
   (3)   Condițiile de angajare și drepturile și obligațiile personalului civil internațional și local sunt stabilite în contractul încheiat de șeful misiunii cu membrii personalului.
   Articolul 15
   Securitate
   (1)   Șeful misiunii este responsabil de securitatea misiunii EUSEC RD Congo.
   (2)   Șeful misiunii exercită această responsabilitate în conformitate cu directivele UE privind securitatea personalului UE detașat în afara teritoriului UE în cadrul unei misiuni operaționale stabilite în temeiul dispozițiilor titlului V capitolul 2 din TUE și ale documentelor aferente.
   (3)   Șeful misiunii este asistat de un ofițer de securitate al misiunii (MSO), care îi înaintează rapoarte și care păstrează în același timp o legătură funcțională cu Oficiul de securitate al Consiliului.
   (4)   Întreg personalul va beneficia de o formare adecvată privind măsurile de securitate, în conformitate cu OPLAN. MSO va reaminti periodic instrucțiunile de securitate.
   Articolul 16
   Revizuirea misiunii
   În baza unui raport de evaluare redactat la jumătatea mandatului de către serviciile aflate sub autoritatea ÎR și prezentat cel târziu în iunie 2011, COPS adresează recomandări Consiliului pentru a analiza evoluția reformei FARDC și a evalua consecințele misiunii asupra punerii în aplicare a unor măsuri concrete pentru sprijinirea planului reformei FARDC. Această evaluare este efectuată, printre altele, în baza unor indicatori de progres, precum și a unor indicatori operaționali specifici elaborați în cadrul OPLAN.
   Articolul 17
   Intrarea în vigoare și durata
   Prezenta decizie intră în vigoare la 1 octombrie 2010.
   Aceasta se aplică până la 30 septembrie 2012.

      Adoptată la Bruxelles, 21 septembrie 2010.

            Pentru Consiliu

            Președintele

         S. VANACKERE

      (1)  Acțiunea comună 2005/355/PESC a Consiliului din 2 mai 2005 privind misiunea de consiliere și de asistență a Uniunii Europene în domeniul reformei din sectorul securității în Republica Democratică Congo (RDC) (JO L 112, 3.5.2005, p. 20).

      (2)  JO L 246, 18.9.2009, p. 33.

      (3)  JO L 149, 15.6.2010, p. 11.

      (4)  JO L 211, 12.8.2010, p. 20.

      (5)  Decizia 2001/264/CE (JO L 101, 11.4.2001, p. 1).

      (6)  Decizia 2009/937/UE a Consiliului (JO L 325, 11.12.2009, p. 35).